“เงินบาท” วันนี้เปิดตลาด 33.50 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.50 บ. ใกล้เคียงปิดตลาดวานนี้ที่ระดับ 33.52 บ. ชี้กรอบเคลื่อนไหว 33.40 - 33.70 บ./ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง และผู้ส่งออกขายที่ระดับเหนือ 33.80 บ.
“เงินบาท” วันนี้เปิดตลาด 33.50 บ. ใกล้เคียงปิดวานนี้ที่ระดับ 33.52 บ. ชี้กรอบเคลื่อนไหว 33.40-33.70 บ./ดอลลาร์
9 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(9 ก.พ.66) เปิดตลาด 33.50 บาท/ดอลลาร์  ใกล้เคียงกับราคาปิดตลาดเมื่อวานที่ระดับ 33.52 บาท/ดอลลาร์
โดยดอลลาร์แข็งค่าขึ้นเล็กน้อยเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์ก หลังจากเจ้าหน้าที่หลายคนของธนาคารกลางสหรัฐ (เฟด) ออกมาสนับสนุนให้เฟดเดินหน้าปรับขึ้นอัตราดอกเบี้ยต่อไป ขณะที่นักลงทุนจับตาการเปิดเผยตัวเลขเงินเฟ้อของสหรัฐ และการเปิดเผยดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค ในวันที่ 14 ก.พ.นี้
ด้านตลาดพันธบัตร มีกระแสเงินทุนต่างชาติซื้อสุทธิ 1,113 ล้านบาท และนักลงทุนต่างชาติขาย หุ้นสุทธิ 3,973 ล้านบาท ส่วนกรอบค่าเงินบาทวันนี้ คาคว่าเคลื่อนไหวที่ ระดับ 33.40 – 33.70 บาท/ดอลลาร์
ทั้งนี้แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง ส่วนผู้ส่งออกขายเงินตราต่างประเทศที่ระดับเหนือ 33.80 บาท/ดอลลาร์